internet vaartha 300 Views
హైదరాబాద్‌ : భారత్‌ మార్కెట్‌లో కొత్త పొద్దుతిరుగుడునూనె గోల్డివియా ప్రవేశించింది. వంట నూనెల రంగంలో సౌత్‌ఇండియా కృష్ణ ఆయిల్‌ అండ్‌ఫ్యాట్స్‌ ఉత్పత్తుల్లో భాగంగా గోల్డివియా బ్రాండ్‌పై వంంటనూనెలను తెలంగాణ మార్కెట్‌కు విడుదలచేసింది. దిగుమతి చేసుకున్న ముడిచమురునుంచి శుద్ధిచేసి అత్యుత్తమ బ్రాండ్‌గా తీర్చిదిద్దినట్లు కంపెనీ ప్రకటించింది. ఒకలీటరు, ఐదులీటర్ల జార్లలో ఆకర్షణీయమైన ధరల్లో అందిస్తామని కంట్రీ జనరల్‌మెనేజర్‌ పిసుబ్రహ్మణ్యం వెల్లడించారు దక్షిణభారత రాష్ట్రాలతోపాటు మహారాష్ట్రలో కూడా తమకు 60శాతం మార్కెట్‌ వాటా ఉందన్నారు భారత్‌లో సాలీనా వినియోగించే 18 లక్షల మెట్రిక్‌ టన్నుల వంటనూనెల వినియోగంలో దక్షిణాది మార్కెట్‌లోనే 60శాతం వాటా ఉందన్నారు.  ఇండోనేసియాకు చెందిన పిటి ముసిమ్‌ మాస్‌ సంస్థకు అనుబంధంగా సికాఫ్‌ సంస్త ఏర్పడింది. ఆంధ్రప్రదేశ్‌లోని కృష్ణపట్టణం వద్ద తయారీ కేంద్రం ఏర్పాటు చేసామని, కృష్ణపట్టణంలో సికాఫ్‌ అతిపెద్ద యూనిట్‌గా నిలిచిందన్నారు. ప్రస్తుతం రూ.1400 కోట్ల టర్నోవర్‌తో ఉన్న కంపెనీ భారత్‌లో ఐదువేల మెట్రిక్‌ టన్నుల పాకేజి ఉత్పత్తులను విక్రయిస్తున్నదని రానున్న రెండేళ్లలో ఎనిమిదివేల పాకేజి ఉత్పత్తులతో రూ.2240 కోట్ల టర్నోవర్‌ సాధిస్తామని అదే తమ లక్ష్యమని సుబ్రహ్మణియన్‌ వెల్లడించారు. గడచిన నాలుగేళ్లుగా రజనిగోల్డ్‌ పామోలిన్‌, రజనీ గోల్డ్‌ వనస్పతి, సూర్యగోల్డ్‌ రిఫైండ్‌ వంటనూనెలు, సూర్యగోల్డ్‌ వనస్పతి, గోల్డ్‌బేక్‌ ఆల్‌ పర్పస్‌ బేకరీఫాట్స్‌, గోల్డ్‌ ఐస్‌, గోల్డ్‌క్రీమ్‌ స్పెషల్‌ అప్లికేషన్‌ ఫాట్స్‌ ఆయిల్‌స సంస్థ ఇతర కీలకమైన ఉత్పత్తులని సుబ్రహ్మణ్యన్‌ వెల్లడించారు.